Nafarroako Parlamentuko Mahaiak, 2021eko apirilaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Aguirre Oviedo jaunak aurkeztutako galdera, hezkuntza eleanitza indartze eta hobetze aldera Nafarroako Gobernuak hartu nahi dituen neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko apirilaren 19an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Jorge Aguirre Oviedo jaunak, Legebiltzarreko Erregelamenduan ezarritakoaren babesean, honako galdera hau aurkezten du, Hezkuntzako kontseilariak Osoko Bilkuran ahoz erantzun dezan:

Nafarroako Foru Komunitatean ehundik gora ikastetxe dago PAI-ingelesez ikasteko programan sartuta.

Guztira, 32.844 ikasle ari dira ikasketa horiek egiten, bai A eta G ereduetan, bai B eta D ereduetan ere, bai eskola publikoan, bai itunpekoan ere. Hortaz, ikus daitekeenez, programa hori erabat garrantzitsua da gure erkidegoan.

Nafarroako Gobernuak zer neurri hartuko ditu ingelesaren ezagutzari dagokionez PAIk nafar ikasleei ematen dien hezkuntza eleaniztuna indartzeko eta hobetzeko? zer balorazio egiten du PAI programa daukaten ikastetxeen sarean egiten den lanaz?

Iruñean, 2021eko apirilaren 14an

Foru parlamentaria: Jorge Aguirre Oviedo